recursal/SuperWikiNEXT-32B huggingface dataset:
**OVA** (ҷопонӣ: オーブイエー *о:буйэ:*) ё **OAV** (баъзан *О́ВА*) — ихтисораи мафҳуми Original Video Animation (ҷопонӣ: オリジナル・ビデオ・アニメーション *оридзинару бидэо анимэ:сён*), дар Ҷопон ба навъи муайяни аниме-сериал гӯянд. Фарқияти он дар аниме, ки барои пахш тавассути телевизион пешбинӣ шудааст, ва аниме-филмҳои пурраметражи барои кинотеатрҳо дар он аст, ки OVA аз рӯи дарозӣ ва миқдори қисмҳо барои видеокассетаҳои VHS, LaserDisc ва DVD пешбинӣ шудааст. Дар соли 2009 мафҳуми **OAD** (Original Animation DVD) пайдо шуд, ки барои аниме дар DVD бо мангаи иловашудаи ҳамном истифода мешавад.

Эзоҳ
----

1. ↑  .
2. ↑  *Иванов Б. А.* Введение в японскую анимацию. — 2-е изд. — М.: Фонд развития кинематографии; РОФ «Эйзенштейновский центр исследований кинокультуры», 2001. — С. 232. — 396 с. — ISBN ISBN 5-901631-01-3.
3. ↑  *Nakayama, Whitney* Anime Glossary(пайванди дастнорас — *таърих*).  G4 (21 Декабри 2004). 14 сентябри 2008 санҷида шуд. Баргирифта аз сарчашмаи аввал 19 май 2007.
4. ↑  魔法先生ネギま!～もうひとつの世界～公式HP (Japanese).  Kodansha. 8 апрели 2011 санҷида шуд. Баргирифта аз сарчашмаи аввал 30 апрели 2011.
**Сайфи Исфарангӣ** (1186, Исфара — 1267) — шоир, нависанда ва донишманди форс-тоҷики даврони Алпарслон ва султон Муҳаммади Хоразмшоҳ.

Зиндагинома
-----------

Соли таваллуди Сайфуддин 1186 дар Исфаранг — шаҳри Исфара ва соли вафоташ 666 ҳиҷрӣ (1267) дар шаҳри Бухоро аст.

Эҷодиёт
-------

Соли 2017 боғи марказӣ дар шаҳри Исфара ба номи Сайфи Исфарангӣ гузошта шудааст.
Шоир Мирзо Турсунзода дар бораи Сайфи Исфарангӣ суханҳои хубе гуфта таклиф ҳам карда будааст, ки кӯчаеро ба номи ӯ гузоранд.

Эзоҳ
----

1. ↑  Ифтитоҳи Боғи фарҳангӣ-фароғатии ба номи Сайфуддини Исфарангӣ 24.03.2017 15:23 1197. 24 августи 2018 санҷида шуд. Баргирифта аз сарчашмаи аввал 3 феврали 2018.
2. ↑  Ёдномаи Мирзо Турсунзода
**Ҳамза Боқиев** (*Боқиев Ҳамза Олимович*; 15 январи 1969, деҳаи Каздон, ноҳияи Айнӣ) — номзади илмҳои филология, дотсент. Узви Иттифоқи журналистони Тоҷикистон (2010). Аълочии маорифи Тоҷикистон

Зиндагинома
-----------

Ҳамза Боқиев 15 январи 1969 дар деҳаи Каздони ноҳияи Айнӣ дар хонадони зиёӣ ба дунё омадаст. Солҳои 1976—1986 — таҳсил дар мактаби миёнаи № 5 ноҳияи Айнӣ.

Корнома
-------

Солҳои 1986—1987 коргари корхонаи қаннодии ноҳияи Айнӣ. Солҳои 1987—1989 хидмат дар сафи Артиши Шӯравӣ, дар шаҳри Боку, Ҷумҳурии Озарбойҷон. Солҳои 1989—1990 узви колхози «Тоҷикистон»-и ноҳияи Айнӣ. 

Солҳои 1990—1995 донишҷӯйи факултаи филологияи тоҷики Донишгоҳи омӯзгории Тоҷикистон. Солҳои 1995—1996 коромӯз-тадқиқотчии кафедраи адабиёти тоҷики Донишгоҳи омӯзгории Тоҷикистон. Солҳои 1996—1999 аспиранти рӯзонаи кафедраи адабиёти тоҷики Донишгоҳи омӯзгории Тоҷикистон. Солҳои 1999—2001 муаллими калони кафедраи забон ва адабиёти тоҷики Донишгоҳи тиббии Тоҷикистон.Соли 2000 Ҳамза Боқиев номзад ба мақоми вакили Маҷлиси намояндагони маҷлиси олӣ буд. Солҳои 2001—2005 мудири кафедраи фанҳои гуманитарӣ ва маълумоти умумии Коллеҷи тиббии шаҳри Душанбе. Солҳои 2005—2008 дотсенти кафедраи забонҳои Донишкадаи нақлиёти Тоҷикистон. Солҳои 2008—2009 дотсенти кафедраи адабиёти тоҷики Донишгоҳи забонҳои Тоҷикистон, 2009—2015 мудири кафедраи забонҳои тоҷикӣ ва русии Донишгоҳи техникии Тоҷикистон.Дотсент Ҳамза Боқиев ба давлатҳои Эрон, Озарбойҷон,Узбекистон сафар кардааст.Ҳамза Боқиев аввалин бор дар адабиёт "трилогияи сафарнома"-ро ҷорӣ кардааст.Муаллифу мураттиби китобҳои "Боз омадам бар диёри хеш", "Бар диёри хеш меҳмон омадам","Теҳроне ки ман шинохатам", "Одам ба одам зинда аст","Мирхон","Баландахтар","Шаҳсавои сангари мардонагӣ","Саромаде дар тамаддуни навин","Таърихи адабиёти Юнону Рими бостон", "Таърихи адабиёти Амрико","Таърихи адабиёти ҷаҳон", "Як қадам роҳ то Бухоро" ва зиёда аз 200 мақолаи илмӣ омавӣ мебошад.Ҳамза Боқиев инчунин як қатор мақолаҳои илмӣ-тадқиқотӣ оид ба ҳунари овозхонии устод Ҷӯрабек МУРОДОВ таълиф намудааст. Таҳти роҳбарии Ҳамза Боқиев 3 нафар аспирантҳо дар ҳоли омодагӣ ба дифои рисолаи номзадӣ мебошанд.Ҳамза Боқиев тавонист дар илми филологияи тоҷик номи худро бо ҳарфҳои заррин сабт созад.

Аз соли 2015 мудири кафедраи забон ва адабиёти тоҷики Донишгоҳи омӯзгории Тоҷикистонба номи С. Айнӣ.

Ҷоизаҳо
-------

* Аълочии матбуоти Тоҷикситон (2003),
* Аълочии маорифи Тоҷикистон (2005).
* Медали 90 солагии "ДДОТ"(2022)
* Ифтихорномаи Вазорати мориф ва илм(2010)

Эзоҳ
----

1. ↑  Забони ва адабиёти тоҷик. *www.tgpu.tj*. 6 апрели 2023 санҷида шуд.

Пайвандҳо
---------

Энсиклопедияи Донишгоҳи давлатии омӯзгории Тоҷикистон ба номи С. Айнӣ
«Борварии пок», расми Мурило. Иконография тасвири Марямро дар бар мегирад, ки дар осмон дар моҳи ҳилол шино мекунад
 «Борварии пок», Питер Пол Рубенс дар Прадо.
**Борварии пок** ё **Лиқоҳи мутаҳҳар** (лот. Immaculata conceptio, масалан, дар байни юнонӣ ва сирокатоликҳо — "Консепсияи Сент Анна ", расман — юн.-қад. Ἡ σύλληψις τῆς ἁγίας καὶ θεοπρομήτορος Ἄννης) — ба дӯр будани баста шудани нутфаи Марям аз гуноҳи нахустин ба воситаи фазилате, ки дар асари шоистагии фарзандаш Исо ба даст овард, ишора дорад. Омӯзаҳои калисои католик бар ин қарор аст, ки чун баста шудани нутфаи худи Марям феъли Худост, ӯ низ «пок, мутаҳҳар ва маъсум» аст.

Мухтассот
---------

Борварии пок бо таваллуди Исо аз бокира, ки вуҷуди баъдӣ аст, ба ҷойи омӯзаи таҷассум, иштибоҳ мешавад. Барои баста шудани нутфаи Масеҳ, иди башорат гиромӣ дошта мешавад. Масеҳиён ба таваллуди Исо аз бокира муътақиданд, вале католикҳо ва бархе аз фирқаҳои масеҳият ба омӯзаи Лиқоҳи пок бовар доранд.

Ин бовар, ки Марям барӣ аз гуноҳ буда ва нутфааш бидуни муртакиб шудани гуноҳи аслӣ баста шуда, то даврони пасинбостон омӯзае ҷазмӣ дар калисои католик набуд. Дар 1854 ҳангоме ки Паюси нуҳум, исмати попиро матраҳ кард, Лиқоҳи пок мубаддал ба омӯза шуд. Калисои католик 8 -уми декабрро (9 моҳ пеш аз таваллуди Марям) барои ин иттифоқ гиромӣ медорад ва дар бисёре аз кишварҳои католик, рӯзи муқаддаси тааҳҳуд ё ҷашни посдорӣ хонда мешавад ва дар бархе кишварҳо таътили умумӣ аст.

Ҳамчунин
--------

* Консепсияи бепоёни Исои Масеҳ
* Гурӯҳ:Маъбадҳои Консепсияи бенуқсони Марями Муборак

Эзоҳ
----

1. ↑  Denzinger. *Religion in Geschichte und Gegenwart*. 15 марти 2024 санҷида шуд.
2. ↑  Vatican. *www.vatican.va*. 15 марти 2024 санҷида шуд.

Адабиёт
-------

* Ineffabilis DeusБойгонӣ шудааст 31 май 2019  сол.. Конститутсияи апостолии Папа Пиюс IX, ки догмаи Консепсияи бенуқсонро ботантана муайян мекунад, 8 декабри соли 1854.
* Юрий Табак. Православӣ ва католикӣ. Фарқиятҳои асосии догматикӣ ва маросимӣ
* «Консепсияи беайб» //Энсиклопедияи католикӣ (1913)Бойгонӣ шудааст 5 Декабри 2021  сол.
* 
* *Волконский A.M.* Доктринаи консепсияи бенуқсон дар Русияи қадим. Андешаи католикӣБойгонӣ шудааст 15 ноябри 2016  сол.
* *Лосский В. Н.* Догмаи консепсияи бенуқсон // Асарҳои теологӣ. 1975. — Шб. 14. — С. 121—125.
"Дар дунё", номи пуррааш "Дар дунё, ё достони зиёрат" достони кӯтоҳи нависандаи тоҷик Фазлиддин Муҳаммадиев аст. Муаллиф ин асарро бо интиқоди дин бар асоси таҷрибаҳои худ дар ҳаҷҷи соли 1965 бо як гурӯҳ аз мусалмонон ба шаҳрҳои Макка ва Мадина навиштааст. Повест аввалин бор соли 1966 дар Душанбе дар нашриёти «Ирфон» аз чоп баромад. Муҳаммадиев барои повестҳои «Дар он дунё» ва «Одамони кӯҳна» соли 1965 сазовори Ҷоизаи давлатии ҶШС Тоҷикистон ба номи Рӯдакӣ гардидааст. 
Дар асар ба дини ислом аз нигоҳи ҳаҷвӣ назар карда шудааст. Муҳаммадиев пас аз бозгашт аз ҳаҷ аз гирифтани унвони Ҳоҷӣ даст кашида, достони «Дар он дунё»-ро навиштааст. Дар натиҷа, тибқи фарзияе як гурӯҳ мухолифони ақидаҳояш уро кардан дар соли 1986 бо корд куштанд.
Асарро соли 1968 Ашӯралӣ Ахмедов ба забони узбакӣ тарҷума кардааст. 1970 Юрий Смирнов онро ба русӣ тарҷума кард.Нашри русияшро хонандагон хуш пазируфтанд. 1982 Cecīlija Dinere ба онро Литвонӣ тарҷума кард.  Соли 1983 дар нашриёти «Мориф» ба забони русӣ дубора нашр шудааст.

Муҳтаво
-------

Муҳтавои асар саропо танқиди дин мебошад ва зери таъсири идеологияи даврон навишта шудааст.

Эзоҳ
----

Сарчашмаҳо
----------

1. ↑  *Anvar.* МУҲАММАДИЕВ Фазлиддин Аминович (ru-UZ). *Таджикистан - Энциклопедия на таджикском языке*. 18 марти 2024 санҷида шуд.
2. ↑  Биография и книги автора Мухаммадиев Фазлиддин. *www.rulit.me*. 18 марти 2024 санҷида шуд.
3. ↑  *Фараж.* Фазлиддин Муҳаммадиевро кӣ кушт? (ru-RU). *Фараж* (17 октябри 2020). 18 марти 2024 санҷида шуд.
4. ↑  *Literatūra.* Cecīlija Dinere (lv-LV). *Literatūra*. 18 марти 2024 санҷида шуд.
5. ↑  Мухаммадиев, Фазлиддин; Динере, Ц. (1982). *Путешествие на тот свет: Рассказы* (2-е изд ed.). Рига: Лиесма.
**Абунаҷиб ибни Абдуллоҳ Абдулқодири Суҳравардӣ** (форсӣ: ابوالنجیب عبدالقادر سهروردی‎; 1097, Суҳравард, Эрон — 1167, Бағдод) — мутафаккири мутасаввиф, муассиси тариқати суҳравардия.

Зиндагинома
-----------

Дар ҷавонӣ ба Бағдод омада, улуми расмиро омӯхт. Чанд муддат мутаваллии мадрасаи Низомияи Бағдод буд. Муддате гадоию сақоӣ низ кард. Пас аз ба сӯфигӣ ном баровардан ба воизӣ машғул шуд ва дар ин соҳа шуҳрати фавқулода пайдо кард. Минбаъд муридонаш тариқати ӯро бо номи суҳравардия маълуму машҳур сохтанд. Абдулқодири Суҳравардӣ дар охирҳои умраш ба Димишқ омад ва дар Бағдод даргузашт. Абдулқодири Суҳравардӣ асарҳои бисёре таълиф кардааст, вале онҳо то ба мо нарасидаанд. Дар асари асосиаш «Одобу-л-муриддин» усули ақоиди суфиёнро баён карда, тарзи зиндагии обидонаю зоҳидона, мартабаҳои маърифати ботинӣ ва сайру сулуки суфиёнро таҳқиқ намудааст. Пас аз марги Абдулқодири Суҳравардӣ мурид ва бародарзодааш Абулҳафси Суҳравардӣ тариқати ӯро равнақ дод.

Эзоҳ
----

1. 1 2  Faceted Application of Subject Terminology
2. 1 2  NUKAT — 2002.
3. 1 2  AlKindi (онлайн-каталог Доминиканского института востоковедения)
4. ↑  *Deutsche Nationalbibliothek* Record #104063467 // Общий нормативный контроль (GND) (нем.) — 2012—2016.
5. 1 2  LIBRIS — 2018.

Адабиёт
-------

Сарчашма
--------

* Абдулқодири Суҳравардӣ // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2023, ҷ. 1). — ISBN 978-99947-33-45-3.
|  |
| --- |
| Унсури холии Викидода |

**Аҷубату-л-масоил** (дурусташ: «Аҷви­бату-л-масоил», ар. اجوبة المسائل‎) — асари Наҷмуддини Тӯсӣ роҷеъ ба фалсафа. Дар он муаллиф посухҳои хешро дар пурсишҳои Садруддини Қунавӣ дар бораи вуҷуд, моҳият ва ихтилофи сифоти мардум матраҳ намудааст. «Аҷубату-л-масоил» дар баъзе маъхазҳо бо номи «Аҷубат-ун-Насирия» ва «Муфовазот» ёд шудааст. Вале охирӣ номи китоби дигари ҳамин муаллиф аст. Нусхаҳои хаттии он дар Эрон ва дигар кишварҳо бисёранд, аммо то ба ҳол ба табъ нарасидаанд. Бо ҳамин ном ду асари дигар низ маъруфанд, ки яке асари Муҳаммад Каримхони Кирмонӣ буда, дар Бомбай соли 1896 ба табъ расидааст. Онро «Сӣ фасл» низ номидаанд. Китоби дигар аз пайрави фирқаи шайхия Зайнулобидин Амир Иброҳимист, ки бо шарҳи ҳадиси фиқҳи разавӣ дар Табрез чоп шудааст.

Эзоҳ
----

Адабиёт
-------

* Аҷубату-л-масоил // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2023, ҷ. 2). — ISBN 978-99947-33-52-4.
**Камолулзамони Удӣ** (тахм. 1115, Хуросон — 1178, Марв) — шоир, мусиқидон, оҳангсоз, навозанда ва хонандаи форс-тоҷик дар даврони Салҷуқиён.

Зиндагинома
-----------

Зиндагӣ ва фаъолияти эҷодии Камолулзамон дар замони Салҷуқиён (1038—1300) ҷараён гирифта, дар мусиқии илмӣ ва амалӣ, риёзиёт, фалсафа ва шеър дониши баланд дошт. Созҳои мусиқӣ, удро дар камоли устодӣ навохта, дар ин соз ихтирооти зиёд намуда, барои Султон Санҷ-ар (1118—1147) таснифоти зиёди мусиқӣ сохта, мартабаи ӯ дар боргоҳи Салҷуқиён мисли Рӯдакӣ, ки дар амирони Сомонӣ буд, эътибори баланд дошт. Камолулзамони Удӣ сарварии ромишгарони дарбори Салҷуқиёнро муддати тӯлонӣ ба уҳда дошт, барои нақорачиён таснифоти зиёд сохта, дар шеър ҳам ашъори рангин гуфтааст.

Эзоҳ
----

1. ↑  Донишномаи Шашмақом./Зери таҳрири Олимов К. Абдувалиев А. Азизӣ Ф. Раҷабов А. Ҳакимов Н. — Душанбе, 2009. — с. 94 ISBN 978-99947-49-13-3

Адабиёт
-------

* Машҳун Ҳ. Таърихи мусиқии Эрон, ҷ.1, Теҳрон, 1373; Вожаномаи мусиқии Эронзамин, Теҳрон, 1375;
* Фарҳанги Деҳхудо, Теҳрон, 1377.
**Наҷмуддин Алӣ ибни Умар Котиби Қазвинӣ** (1203, Қазвин — 1277) — файласуф, ахтаршинос, риёзидон ва мантиқдони форс-тоҷик, шогирди Насируддини Тӯсӣ, устоди Алломаи Ҳиллӣ.

Зиндагинома
-----------

Котибии Қазвинӣ дар расадхонаи Мароға мушоҳидаҳо гузаронидааст. Дар мактаби илмии Мароға ҳамчун олими маъруф аз илми мантиқ дарс гуфтааст. Яке аз устодони Қутбуддини Шерозӣ буд. Асари машҳури Қ. «Ҳикмату-л-айн» борҳо аз тарафи олимони Шарқи Миёна ва Наздик шарҳ дода шуд. Ин асар аз 5 китоб иборат аст: «Фӣ аҳкоми-л-аҷсом», «Фӣ ҳаракати-л-аҷсом», «Фӣ аҳкоми-л-афлок», «Фӣ аҳкоми-л-аносир», «Фӣ-н-нафс». Аз осори «Ҷомеъу-л-ҳақоиқ ли кашфи-л-ҳақоиқ», «Шарҳу-л-Миҷистӣ», «Рисола Шамсия фӣ-л-қавоиди-л-мантиқия»-ро метавон номбар кард, ки бисьёр нусхаҳои онҳо дар китобхонаҳои Тошканд, Ленинград, Қоҳира, Лондон, Қазон, Истамбул маҳфузанд. Як нусхаи нодири нисбатан қадимаи ин асар дар шуъбаи дастнависҳои Китобхонаи Фирдавсӣ (Душанбе) таҳти рақами 324 маҳфуз aст.

Эзоҳ
----

Адабиёт
-------

* Котибии Қазвинӣ // Косон — Қурбон. — Д. : СИЭМТ, 2023. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2023, ҷ. 11). — ISBN 978-99985-0-053-2.


|  |  |
| --- | --- |
| ⚙️  Гузариш ба унсури Викидода  Фарҳангҳо ва донишномаҳо | 
* Neue Deutsche Biographie

 |
| 

| Дар феҳристҳои китобшинохтӣ |
| --- |
| 
* BNF: 157450096
* EGAXA: vtls000827845
* GND: 102472556
* ISNI: 0000000119184557
* J9U: 987007304950705171
* LCCN: nr93027510
* NTA: 184780616
* SUDOC: 058657754
* VIAF: 7716905
* WorldCat VIAF: 7716905

 |

 |
**Абулҳасан Алии Наҷҷор** (? — қарни XII) — наҷҷор ва ҳунарманди форс-тоҷик, падари Хоқонии Шервонӣ.

Зиндагинома
-----------

Яке аз устодони забардасти санъати наҷҷории (дуредгарии) давраш ба шумор мерафт. Зодгоҳаш деҳаи Малҳами Озарбойҷон аст. Падари шоир Хоқонӣ. Ороиш ва нақшу нигори бисёре аз сақфу пештоқи хонаву айвонҳо, сутунҳо, дару дарвозаи мадрасаву масҷидҳои диёраш амали ӯст. Хоқонӣ дар як қасида ва маснавии «Туҳфату-л-Ироқайн» санъат, ҳунар ва маҳорати наҷҷории падарашро васф кардааст:

Сонеи зарринамал, пири саноат Алӣ,
К-аз Яди Байзо гузашт дасти амалрони ӯ.
Шайхи муҳандислақаб пири дуредгар Алӣ,
К-Озару Уқлидусанд оҷизи бурҳони ӯ.

Эзоҳ
----

Адабиёт
-------

* Алии Наҷҷор Абулҳасан // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2023, ҷ. 1). — ISBN 978-99947-33-45-3.
Хоҷа Насруддин Миниатюраи асри XVIIХоҷа Насруддин Миниатюраи асри XVII
**Хоҷа Насриддин**, *Мулло Насриддин*, *Насриддин Афандӣ* — қаҳрамони латифаҳои тоҷикист. Ӯ шахси таърихӣ буда, дар Туркия зистааст. Соли таваллудашро 1209 тахмин кардаанд. Тақрибан солҳои 1284-85 вафот ёфтааст. Қабраш дар Оқшаҳр ном музофоти Туркия. Бино ба маълумоти муҳаққиқон шоир ё мударрис будааст. Латифаҳои ӯ аввалин бор дар садаи XVI дар Туркия навишта шудаанд. Хоҷа Насриддин тадриҷан аз прототипи худ дур гардида, ба образи хаёлию афсонавӣ мубаддал гаштааст.

Эзоҳ
----

* Энциклопедияи Советии Тоҷик : [дар 8 ҷ.] / сармуҳаррир  А. С. Сайфуллоев. — Д. : СИЭСТ, 1978—1988.
**Сайид Имодуддин Насимӣ** (форсӣ: سید علی عمادالدین نسیمی‎; Шаблони холии {{ВД-Дебоча}} ) — шоири озарбойҷонӣ, ки ба забонҳои озарӣ, форсӣ ва арабӣ шеър гуфтааст.

Зиндагинома
-----------

Тахаллусҳои дигараш — «Ҳошимӣ», «Санд», «Ҳусайнӣ». Шоир дар муҳити аҳли хунар ба камол расида, илмҳои фиқҳ, мантиқ, риёзиёт, ҳайъат ва ғайраро омӯхтааст. Насимӣ шоири озодфикре бу­да, дар ашъораш ба қудрати хиради инсон боварӣ изҳор кардааст ва ваҳдати вуҷудро тарғиб намудааст. Насимӣ барои лоуболию озодфикриаш ба таъқиби рӯҳониёни мутаассиб ги- рифтор шуда, бо фатвои онҳо зиндабазинда пӯст канда шуд. Мувофиқи ахбори муаллифони асарҳои таърихӣ ва тазкирнависон Насимӣ ба забонҳои озарбойҷонӣ, форсӣ ва арабӣ се де­вон доштааст.

Ҳоло танҳо девони форсӣ ва озарбойҷонии Насимӣ дастраси муҳаққиқон мебошад. Насимӣ дар ғазал ва рубоӣ устод буд. Baй ба муқобили зулми феодалӣ ва таассуби динӣ cap бардошта, дар ҳимояи хирад ва ҳақиқат сухан рондааст. Дар айнӣ замон ашъори ӯ аз оҳангҳои мисти­кии фонӣ будани дуньё холй нест, вале ии оҳангҳо аксаран бо анъанаҳои гуманистии назми Шарқ омезиш ёфтаанд. Баъзе шеърҳои Насимӣ дар татаббӯи Ҳофиз гуфта шудаанд. Эҷодиёти Насимӣ ба шоирони озарбойҷонӣ ва форс-тоҷик таъсир расонидааст.

Нусхаҳои дастнависи девонҳои Насимӣ дар китобхонаҳои Туркия, Ироқ, Су­рия, Миср, Эрон, шаҳрҳои Париж, Лондон, Кембриҷ, Оксфорд, Боку, Ленинград, Тбилиси, Тошкент мавҷуданд. Девони форсии Насимӣ сооҳои 1850, 1887 дар Истамбул ба табъ расидааст. Соли 1926 қисме аз девони форсии Насимӣ бо чанде аз ашъори туркиаш дар Боку чоп шуд. Комилтарин нашри девони форсии Насимӣ чопи Боку (1972) аст. Ношири он Ҳамид Мудҳммадзода аз дастнависҳои нодир, инчунин аз баёну ҷунгҳои зиёде истифода кардааст.

Эзоҳ
----

Адабиёт
-------

* Насимӣ // Лениннома — Муҳит. — Д. : СИЭСТ, 1983. — (Энциклопедияи Советии Тоҷик : [дар 8 ҷ.] /  сармуҳаррир А. С. Сайфуллоев ; 1978—1988, ҷ. 4).

* Ариф М. История азербайд­жанской литературы, Баку, 1971;
* Арасли Ҳ. Имомиддин Насимий (хаёти ва ижоди), Тошкент, 1973.
**Намин** (порсӣ نَمین) — шаҳрест дар Эрон, дар устони Ардабел. Намин дар минтақаи кӯҳӣ дар наздикии Баҳри Каспий, дар баландии тақрибан 1800 м аз сатҳи баҳр ҷойгир аст. Иқлими Намин мӯътадил аст, зимистонҳои хунук ва тобистони мулоим. Дар атрофи Намин бисёр ҷангалҳо ва боғҳо мавҷуданд. Масофаи байни Намин ва Ардабил 25 км аст. Аз ағбаи кӯҳи Ҳейран гузашта, шумо метавонед ба Осторо расед. Шаҳр кайҳо бо фарҳанги ғании худ маълум буд  .

Ҷойҳои тамошобоб
----------------

Мақбараи Бобо Равшан, дар 6 км дуртар аз ҷониби шарқии Намин ва 2 км аз деҳаи Ҳейран ҷойгир аст. Дар паҳлӯи он водиҳои сабзу рангоранг, ҷангалзор, чашмаҳои минералӣ ҳастанд. Дар шаҳри Намин инчунин қабри Шайх Бадруддинро воқеъ аст. Дар наздикии шаҳр ағбаи сабзи кӯҳии Ҳайран мавҷуд аст. Тақрибан 6 км дуртар аз Намин инчунин ҷангал ва минтақаи сайёҳии Фандкулу ҷойгир аст. Дар деҳаи Сиё Чанах дар наздикии Намин низ чашмаҳои минералӣ мавҷуданд.  10 км ҷанубтар аз шаҳри Намин, ҷангали Моше бо иқтидори беназири экотуризм маҷуд аст  .

Эзоҳ
----

1. ↑  جمعیت به تفکیک تقسیمات کشوری (форс.)
2. ↑  fa:نمین
3. ↑  نمین. 2 феврали 2020 санҷида шуд. Баргирифта аз сарчашмаи аввал 23 июли 2021.
4. ↑  جاذبه های گردشگری نمین

  



| Шаҳрҳои устони Ардабел |
| --- |
| Ардабел | Порсобод | Халxол | Кавсар | Гирмӣ | Мишгеншаҳр | Намин |
**Сайидҷаъфари Қодирӣ** (20 январи 1940, ноҳияи Москва) — физикдон ва омӯзгори тоҷик, номзади илмҳои техникӣ (1971), дотсент (1973).

Зиндагинома
-----------

Сайидҷаъфари Қодирӣ, зодаи Хатлонзамин (1940), хатмкардаи мактаби миёнаи ба номи Садриддин Айнии ноҳияи Ҳамадонӣ (1957) ва факултаи физикаи Донишгоҳи давлатии миллии Тоҷикистон (1962), унвонҷӯйи Пажуҳишгоҳи кӯҳшиносии ба номи А.А.Скочинскийи ш.Маскав (1966-70). Аз феврали с.1962 ба ин сӯ – муъаллим ва донишёри Донишгоҳи миллӣ ва Донишгоҳи давлатии омӯзгории ш.Душанбе. 

Рисолаи илмӣ: "Ангехти фаъолсозонаи ҳастаҳои атомии баъзе унсурҳои кимиёӣ ба василаи вокуниши (γ,γ΄) дар ташхиси кандани канданиҳои судманд".

Роҳбари илмӣ – проф. Старчик Л.П. (ш.Маскав).

Дифоъ: 16.02.1971 дар Пажуҳишгоҳи ёдшуда.

Корнома
-------

Солҳои 1962-1963 лаборант, 1963-1966 ассистент, 1966-1972 муаллими калон, 1973-1998 дотсенти ДДТ, солҳои 1998-2006 дотсенти Донишгоҳи давлатии омўзгории Тоҷикистон ба номи Айнӣ буд. Аз соли 2006 дотсенти кафедраи ҳастаи атоми ДДМТ.

Соли 1971 дар мавзӯъи: «Ангехти фаъолсозонаи ҳастаҳои атомии баъзе унсурҳои кимиёӣ ва василаи вокуниши бо мақсад таҳлил кардани канданиҳои судманд» (роҳбари илмӣ-профессор Л.П. Старчик, ш. Москва) рисолаи номзадӣ дифо кард. Риштаҳои асосии пажўҳиши Қодирӣ таҳлили фаъолсозонаи канданиҳои судманд, истилоҳоти илмӣ ва забони баёнҳои илмӣ буда, ҳадафи пажўҳишҳои ў  бунёд сохтани забони баёнҳои илмӣ, осон гардонидани таълими физика, риёзиёт, нақшакашӣ мебошад.

Риштаҳои асосии пажуҳиш – таҳлили фаъолсозонаи канданиҳои судманд, истилоҳоти илмӣ ва забони баёнҳои илмӣ.

Ҳадафи пажуҳишҳои солҳои охир – бунёд сохтани забони баёнҳои илмӣ, осон гардонидани таълими физика ва дар ин замина равнақ додани кори мактабу маъориф.

Таълифот
--------

Муаллиф, ҳаммуаллиф ва тарҷумони 36 китобу китобча, соҳиби матни тоҷикӣи 57 нашри китобҳои дарсии физика, риёзиёт, нақшакашӣ ва фалсафа. 

Адади умумии китобу китобчаҳо, тарҷумаҳо, таҳрирҳо, таҳияҳо ва мақолаҳои хурду бузург дар риштаҳои физика ва усули таълими физика, истилоҳшиносӣ ва эҷоди истилоҳот ва инчунин баъзе масъалаҳои забоншиносӣ – зиёда аз 300 номгӯй.

Эзоҳ
----

1. ↑  *Бибикубрия Қурбонова, Ҳусния Назарова.* Муаллифи Луғати русӣ-тоҷикии истилоҳоти физика 80-сола шуд. *Китобхонаи миллии Тоҷикистон* (24 Январ 2020).

Адабиёт
-------

* Энсиклопедияи олимони Донишгоҳи давлатии миллии Тоҷикистон. — Душанбе, 2008. — С. 145—146.
Суфӣ Абдулҳақ Бетоб

**Бетоб Абдулҳақ Суфӣ** (форсӣ: عبدالحق بیتاب‎; 1888, Кобул – 1969, ҳамон ҷо) — шоири афғон. Ба забони дарӣ (форсии кобулӣ) менавишт.

Зиндагинома
-----------

Таълими ибтидоиро дар оила гирифта, сипас дар мадраса улуми динӣ, адабиёти форсӣ ва арабиро омӯхт. Аз соли 1918 дар мактабу мадрасаҳо ба таълиму тарбия шуғл варзида, солҳои охир профессор Донишгоҳи Кобул буд. Дар шеър аз сабки ҳиндӣ пайравӣ мекард, вале мекӯшид матлабро содатар баён намояд. Соли 1952 ба гирифтани унвони маликушшуаро мушарраф гардид. Баъзе шеърҳояш дар матбуоти Тоҷикистон ва маҷмӯаҳои ашъори шоирони Афғонистон («Намунаи ашъори шоирони муосири афғон», 1958) ба табъ расидаанд.

Эзоҳ
----

Адабиёт
-------

* Бетоб Абдулҳақ Суфӣ // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2023, ҷ. 2). — ISBN 978-99947-33-52-4.
**Геста́по** (олмонӣ: *Gestapo*; ихтисора аз олмонӣ: ***Ge**heime **Sta**ats**po**lizei*, «пулиси давлатии махфӣ») — мақоми иктишофӣ ва контрразведкаи сиёсии Олмони нозӣ.

Таърих
------

Гестапо соли 1933 ҳамчун шуъбаи 1 А (ҷиноятҳои сиёсӣ) дар ҳайати ВКД-и Пруссия таъсис ёфта, пас аз роҳбари шуъба таъйин гардидани Рудолф Дилс политсияи махфии давлатӣ ном гирифт. Аз соли 1934 Ҳенрих Ҳиммлер роҳбарии расмии гестапо ва Ҳенрих Мюллер роҳбарии бевоситаи онро ба уҳда доштанд. Соли 1936 гестапо ва политсияи ҷиноии Олмон бо ҳам муттаҳид карда шуда, политсияи бехатарӣ ташкил ёфт. Минбаъд гумоштагони гестапо дар ҳизбҳои сиёсӣ, корхонаҳо, ташкилоту муассисаҳо ва маҳалҳои иқоматӣ фаъолият намуда, ба таъқиб ва ҷустуҷӯи мухолифони сиёсии низоми фашистӣ машғул буданд. Фаъолияти гестапо берун аз назорати судҳои маъмурӣ сурат гирифта, он дар назди ҳеч мақомоти давлатӣ масъул ва ҳисоботдиҳанда набуд. Дар замони таъсисёбӣ гестапо 10 шуъба дошт: шуъбаи умумӣ барои ҳабскунӣ ва 9 шуъбаи дигар барои назорат аз болои ҳаракатҳои сиёсӣ. Дар замони роҳбарии Ҳ. Ҳиммлер он ба 3 шуъбаи асосӣ: раёсат, политсияи сиёсӣ ва политсияи муҳофизатӣ тақсим карда шуд. Соли 1939 политсияи бехатарӣ ва Хадамоти амниятии рейхсфюрер (СД) бо ҳам муттаҳид гардида, Сарраёсати идораи амнияти империя (РСҲА)-ро таъсис доданд. Гестапо бо роҳбарии Ҳ. Мюллер ҳамчун раёсати 4 (бо номи мубориза бо душман) ба ҳайати РСХА дохил гардид. Соли 1941 қисмҳои СД ба ҳайати гестапо дохил карда шуда, раёсати 4 номи «Ҷустуҷӯ ва мубориза бо душман»-ро гирифт. Вобаста ба тағйироти сохтори гестапо шумораи кормандони он низ тағйир ёфта, соли 1933-юм 50 нафар, соли 1935-ум 4200 нафар ва дар охири солҳои Ҷанги дуюми ҷаҳонӣ зиёда аз 40 ҳазор нафарро ташкил медод. Кормандони гестапо рутбаҳои махсуси хидматӣ дошта, шахсони аз ҷониби онҳо дастгиршуда бе муҳокимаи судӣ ба маҳбас ва конслагерҳо фиристода мешуданд. Танҳо дар аввали соли 1939 бо пешниҳоди гестапо тақр. 225 ҳазор нафар ба ҳабс гирифта шуданд. Гумоштагони гестапо берун аз ҳудуди Олмон ҳамчун ҷосусони ҳарбӣ ва сиёсӣ фаъолият намуда, дар куштори оммавии шаҳрвандони ИҶШС ва дигар мухолифони сиёсии низоми фашистӣ даст доштанд. Пас аз мағлубияти Олмон дар Ҷанги дуюми ҷаҳонӣ мурофиаи Нюрнберг (1945-46) гестапоро ташкилоти ҷиноӣ эълон кард.

Эзоҳ
----

Адабиёт
-------

* Мельников Д. Е. Черная Л. Б. Империя смерти: Аппарат насилия в нацистской Германии, 1933-45. М. 1987;
* Гестапо: история тайной полиции Гитлера, 1933—1945/Пер. с англ. М. 2006.

Эзоҳ
----

Сарчашма
--------

* Гестапо / А. Ҳасанов // Вичлас — Гӯянда. — Д. : СИЭМТ, 2015. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2023, ҷ. 4). — ISBN 978-99947-33-77-4.
**Бурҳонуддини Марғинонӣ** (1117 ё 12 ноябр 1117, Марғилон, Узбакистон, Вилояти Фарғона, Риштон[d], Вилояти Фарғона, Узбакистон ё Душанбе — 29 октябр 1197 ё 4 ноябр 1197, Самарқанд) — аз зумраи донишмандони номвар ва фақеҳони машҳури мазҳаби ҳанафӣ, ки дар муҳити динӣ ва фарҳангии ҳавзаи Мовароуннаҳр бо осор ва таълифоти арзишманди худ шуҳрати бемонанде касб намудааст.

Зиндагинома
-----------

Куняи ӯ Абулҳасан, лақабаш Бурҳонуддин, номаш Алӣ ва номи падараш Абӯбакр буда, силсилаи насабаш ба Абӯбакри Сиддиқ мерасид. Ӯ соли панҷсаду ёздаҳ, моҳи Раҷаб, рӯзи душанбе баъд аз намози аср дар шаҳри Марғинони водии Фарғона чашм ба олами ҳастӣ кушодааст. Омӯзиши илми фиқҳро аз назди падараш оғоз намуда, сипас барои такмил намудани илму дониш дар назди фуқаҳои аср амсоли Баҳоуддин Алӣ ибни Муҳаммад ибни Исмоили Исбеҷобӣ, Наҷмуддин Абӯҳафс Умари Насафӣ-муаллифи китоби «Ақидаи Насафӣ», Ҳусомуддин Умар ибни Абдулазиз, Зиёуддин Муҳаммад ибни Ҳусайни Бандиҷӣ, Абӯамр Усмон ибни Алии Байкандӣ, Қивомуддин Аҳмад ибни Абдуррашиди Бухорӣ — падари муаллифи «Хулосату-л-фатово» зонуи шогирдӣ мезанад ва дар натиҷа фақеҳи замони худ мегардад. Донишмандон ва фақеҳони асраш аз қабили Фахруддини Қозихон, Маҳмуд ибни Аҳмад ибни Абдулазиз — муаллифи китоби «Ал-муҳит» ва «Аз-захира», Зайнуддин Абӯнаср Аҳмад ибни Муҳаммад ибни Умари Аттобӣ, Заҳируддин Муҳаммад ибни Аҳмади Бухорӣ — муаллифи китоби «Фатовои Заҳирия» ӯро азизу гиромӣ медоштанд.

Бурҳонуддини Марғенонӣ ба шогирдони зиёде илми фиқҳ омӯхта онҳоро ба камол расониданд, ки аз ҷумлаи онҳо фарзандони ӯ Ҷалолуддин Муҳаммад, Низомуддин Умар, набараи ӯ Имодуддин ибни Абӯбакр, Шамсулаиммаи Кардарӣ, Ҷалолуддин Маҳмуд ибни Ҳусайни Истаравшанӣ мебошанд. Бурҳонуддини Марғинонӣ дар илми фиқҳ, ҳадис, тафсир, ирфон, усул, адаб ва шеър маҳорати бузурге дошт. Ӯ соли панҷсаду чиҳилу чаҳори ҳиҷрӣ ба зиёрати хонаи Худо рафта равзаи Паёмбари Худо (с)-ро зиёрат намуданд.

Бурҳонуддини Марғенонӣ соли панҷсаду наваду се, чордаҳуми зулҳиҷҷа, рӯзи сешанбе дар шаҳри Самарқанд аз дунё даргузашт. Ибни Камолпошшо ӯро аз табақаи асҳоби тарҷеҳ ном бурдаанд.

Осор
----

Аз Бурҳонуддини Марғенонӣ осори гаронбаҳое ба мерос мондааст, ки баъзе аз онҳо ин ҷо зикр карда мешаванд.

1. Ал-бидоя.
2. Кифояту-л-мунтаҳӣ.
3. Ал-ҳидоя.
4. Китобу-л-мунтақо.
5. Нашру-л-мазҳаб.
6. Ат-таҷнис вал-мазид.
7. Маносику-л-ҳаҷҷ.
8. Мухтороту-н-навозил.
9. Китобун фил-фароиз.

Эзоҳ
----

1. 1 2  *Bibliothèque nationale de France* идентификатор BNF (фр.): платформаи додаҳои боз — 2011.
2. ↑  Бурҳонуддини Марғинонӣ – фақеҳи барҷастаи ҳанафӣ. *shuroiulamo.tj*.  Маркази Исломии Ҷумҳурии Тоҷикистон. 17 Январ 2023 санҷида шуд.

|  |  |  |  |
| --- | --- | --- | --- |
| ⚙️  Гузариш ба унсури Викидода | 

| Дар феҳристҳои китобшинохтӣ |
| --- |
| 
* BNF: 16257195v
* GND: 139943439
* ISNI: 0000000111590497
* J9U: 987007257008905171
* LCCN: n84145508
* NTA: 157152677
* LIBRIS: xv8bcpsg292t7mw
* SUDOC: 192000071
* VIAF: 6339279
* WorldCat VIAF: 6339279

 |

 |
**Далер Қодирзода** (*Қодирзода Далер Сайфулло*; тав. 17 феврали 1990, деҳаи Гулзор, ноҳияи Ховалинг) — ҳуқуқшинос, номзади илмҳои ҳуқуқшиносӣ.

Зиндагинома
-----------

Хатмкардаи факултети ҳуқуқшиносии Донишгоҳи миллии Тоҷикистон (2012). Аз соли 2013 ба ҳайси ассисенти кафедраи криминалистика ва фаъолияти экспертизаи судии факултети ҳуқуқшиносии Донишгоҳи миллӣ ба фаъолият шурӯъ кард. Соли 2013 тибқи роҳхатти Маркази барномаҳои байналмилалии назди Президенти Ҷумҳурии Тоҷикистон ба шуъбаи рӯзонаи аспирантураи Донишгоҳи давлатӣ-ҳуқуқии ш. Маскави Русия ба номи О. Е. Кутафин (МГЮА) дохил шуд. Соли 2017 рисолаи номзадии худро дар мавзӯи «Гардиши ғайриқонунии воситаҳои нашъаовар: методикаи махсуси тафтишии он» ҳимоя кард. Баъди ҳимояи рисолаи номзадӣ, ҳамчун дотсенти кафедраи криминалистика ва фаъолияти экспертизаи судии факултети ҳуқуқшиносии Донишгоҳи миллӣ фаъолияти худро идома дод (2017—2020). Аз соли 2020 декани факултети дипломатия ва сиёсати Академияи идоракунии давлатии назди Президенти Ҷумҳурии Тоҷикистон.

Ҳамзамон, ба ҳайси коршиноси Комиссияи марказии интихобот ва райъпурсии Ҷумҳурии Тоҷикистон фаъолият дорад (аз соли 2019). Қодирзода Далер муаллифи китоби дарсӣ, монография, дастурҳои таълимӣ ва зиёда аз 40 мақолаи илмӣ мебошад.

Унвону ҷоизаҳо
--------------

* Аълочии маъорифи Ҷумҳурии Тоҷикистон (2020)

Эзоҳ
----

1. ↑  Қодирзода Далер Сайфулло декани факултети дипломатия ва сиёсат.. 24 феврали 2021 санҷида шуд. Баргирифта аз сарчашмаи аввал 23 апрели 2021.
**Бетоб Абдулҳақ Суфӣ** (форсӣ: عبدالحق بیتاب‎; 1888, Кобул – 1969, ҳамон ҷо) — шоири афғон. Ба забони дарӣ (форсии кобулӣ) менавишт.

Зиндагинома
-----------

Таълими ибтидоиро дар оила гирифта, сипас дар мадраса улуми динӣ, адабиёти форсӣ ва арабиро омӯхт. Аз соли 1918 дар мактабу мадрасаҳо ба таълиму тарбия шуғл варзида, солҳои охир профессор Донишгоҳи Кобул буд. Дар шеър аз сабки ҳиндӣ пайравӣ мекард, вале мекӯшид матлабро содатар баён намояд. Соли 1952 ба гирифтани унвони маликушшуаро мушарраф гардид. Баъзе шеърҳояш дар матбуоти Тоҷикистон ва маҷмӯаҳои ашъори шоирони Афғонистон («Намунаи ашъори шоирони муосири афғон», 1958) ба табъ расидаанд.

Эзоҳ
----

Адабиёт
-------

* Бетоб Абдулҳақ Суфӣ // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2023, ҷ. 2). — ISBN 978-99947-33-52-4.
**Binance** – биржаи асъори криптӣ мебошад, ки платформаро барои савдои асъори криптии гуногун фароҳам меоварад. Дар ҳолати то апрели соли 2021, Binance бузургтарин биржаи мубодилаи асъори криптӣ дар ҷаҳон аз рӯи ҳаҷми савдо мебошад.

Binance аз ҷониби Changpeng Zhao таъсис дода шудааст, ки қаблан нармафзори савдои басомади баландро офаридааст. Binance дар аввал дар Чин ҷойгир буд, аммо баъдтар аз ҳисоби танзими асъори криптӣ дар Чин аз Чин кӯчид.

Binance расман аз ҷониби муассисаҳои ҷаҳонӣ ба танзим дароварда намешавад. Дар куҷо ҷойгир будани қароргоҳи штаби ин ширкат маълум нест. Соли 2018 Bloomberg эълон кардааст, ки қароргоҳи штаби Binance дар Малта воқеъ аст. Дар моҳи апрели соли 2018 Binance бо ҳукумати Ҷазираҳои Бермуд Меморандуми якдигарфаҳмиро (МоВ) имзо кард.

21 феврали соли 2020, Раёсати хидматрасонии молиявии Малта изҳороти оммавиро нашр кардааст, ки Binance "аз ҷониби MFSA барои фаъолият дар фазои асъори криптӣ ваколатдор нест ва аз ин рӯ ба назорати танзимии MFSA тобеъ нест."

28 октябри соли 2020 кормандони Forbes ҳуҷҷатҳои фошшударо нашр карданд, ки дар он гуфта шудааст, ки Binance ва Changpeng Zhao (ки ҳамчун CZ низ машҳур аст) як сохтори мураккаби корпоративӣ сохтаанд, ки барои қасдан фиреб додани мақомотҳои танзимгари ИМА ва барои ба даст орвардани фоидаи махфӣ аз сармоягузорон дар асъори криптӣ пешбинӣ шудааст.

20 апрели соли 2021 Брайан Брукс, иҷрокунандаи вазифаи роҳбари Office of the Comptroller of the Currency дар маъмурияти Трамп, директори иҷроияи нави Binance.US шуд.

Дар моҳи марти соли 2024 мақомоти Нигерия барои саркашӣ аз андоз бар зидди ду роҳбари Binance шикоят карданд, ки онҳо дар ташвиқи тахминҳо дар бораи пули Нигерия Найра айбдор мешаванд.

Эзоҳ
----

1. ↑  Top Cryptocurrency Spot Exchanges(англ.). *coinmarketcap.com*. 6 май 2021 санҷида шуд.
2. ↑  Binance Review 2021(англ.). *comparebrokers.co*. 6 май 2021 санҷида шуд.
3. ↑  Binance Doesn’t Have a Headquarters Because Bitcoin Doesn’t, Says CEO(англ.). *au.news.yahoo.com*. 6 май 2021 санҷида шуд.
4. ↑  World's Biggest Cryptocurrency Exchange Is Heading to Malta(англ.). *bloomberg.com*. 6 май 2021 санҷида шуд.
5. ↑  THE CONTINUING DEVELOPMENT OF A FINTECH ECOSYSTEM FOR BERMUDA(англ.). *bernews.com*. 6 май 2021 санҷида шуд.
6. ↑  Public Statement - MFSA(англ.). *mfsa.mt*. 6 май 2021 санҷида шуд.
7. ↑  Leaked ‘Tai Chi’ Document Reveals Binance’s Elaborate Scheme To Evade Bitcoin Regulators(англ.). *forbes.com*. 6 май 2021 санҷида шуд.
8. ↑  Cryptocurrency Giant Binance.US Hires Former Top Bank Regulator(англ.). *wsj.com*. 6 май 2021 санҷида шуд.
9. ↑  [ Afrique
Nigeria: plainte pour évasion fiscale contre deux cadres de l’entreprise de cryptomonnaies Binance](фр.). *rfi.fr*. 26 марти 2024 санҷида шуд.
**Абуалӣ Ҳусайн ибни Ҳасани Мароғаӣ** (Шаблон:.вВД-Дебоча) — шоир ва нависандаи форс-тоҷик,

Зиндагинома
-----------

Бо номи Дарвеш Ашрафи Хиёбонӣ низ машҳур аст. Бо писари ҳоким Қарақуюнлу Ҷаҳоншоҳ (асри 15) шоҳзода Пир Будоғхон дӯстӣ дошт ва дар Бағдод зиндагӣ мекард. Пас аз вафоти ин шоҳзода ба Табрез омад ва то охири умр дар ҳамин ҷо умр ба сар бурд. Ашраф идомадиҳандаи равияи эҷодии Низомии Ганҷавӣ ва Амир Хусрави Деҳлавӣ мебошад. Дар пайравии Низомии Ганҷавӣ панҷ достон — «Хамса» тартиб додааст, ки аз достонҳои «Минҳоҷу-л-аброр» (4260 байт; дар пайравии «Махзану-л-асрор»), «Риёзу-л-ошиқин» (7713 байт; дар пайравии «Хусраву Ширин»), «Ишқнома» (3338 байт; дар пайравии «Лайлию Маҷнун»), «Ҳафт авранг» (3775 байт; дар пайравии «Ҳафт пайкар»), «Зафарнома» (4544 байт; дар пайравии «Искандарнома») иборат аст. Ашраф вобаста ба давру замони худ, сабки эҷодаш ба достонҳои «Хамса» навгониҳо ворид намудааст. Масалан, дар «Ишқнома» ӯ аз забони қаҳрамонон ғазалҳо овардааст. Ҳамин ҷиҳати кори ӯ дар достонҳои шоири озарбойҷонӣ Муҳаммад Фузулӣ (асри 16) идома ёфтааст. Шоирону адибон, махсусан Алишери Навоӣ («Маҷолису-н-нафоис») ба «Хамса»-и Ашраф баҳои баланд дода, онро яке аз беҳтарин назираҳо донистаанд. Дар чор девони Ашраф- «Унвон-уш-шабоб», «Хайру-л-умур», «Боқиёту-с-солеҳот», «Муҷаддадоту-т-таҷаллиёт» қасидаҳо, ғазалҳо, қитъаҳо, рубоиҳо ва ғ. фароҳам омадаанд. Асари Ашраф «Сад панди Алӣ» тарҷумаи манзуми сад ҳикматест, ки ба Алӣ ибни Абитолиб нисбат дода мешаванд. Абёти зерин намунае аз ашъори Ашраф мебошанд:

Беҳунарӣ мояи сад ғам бувад,
Сад ҳунар аз одамие кам бувад.
Хоҳам, ки чӯби тир шавам, то ту гоҳ-гоҳ,
Дар ҳоли ман ба гӯшаи чашмат кунӣ нигоҳ.

Эзоҳ
----

Адабиёт
-------

* Ашраф // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2023, ҷ. 2). — ISBN 978-99947-33-52-4.

* Афсаҳзод А. Достони «Лайлӣ ва Маҷнун»-и Абдурраҳмони Ҷомӣ. — Д. 1970;
* Алиев Г. Ю. Темы и сюжеты Низами в литературах народов Востока. — М. 1985./Ҳ. Қаландаров.
Бахши деҳоти Шомил ( порсӣ : دهستان شميل ) — номи бахшӣ дар шаҳристони Шомил , шаҳристони Бандар Аббос , устони Ҳурмузгон , Эрон аст. Пойтахти он деҳаи Шомил аст.[4]

Дар барӯйхатгирии миллии соли 2006, аҳолии он (дар як қисми ноҳияи Тахт) 22,280 нафар дар 4,949 хонавода буд.[5] Дар барӯйхатгирии минбаъдаи соли 2011 дар 6,198 хонавода 24,154 нафар аҳолӣ буданд.[6] Дар барӯйхатгирии охирини соли 2016 шумораи аҳолии ноҳияи деҳот дар 6924 хонавода 24268 нафар буд. Калонтарин деҳа аз 56 деҳаи он Ҳасан Ланги-е Бала буд, ки 1943 нафар аҳолӣ дошт.[2]барӯйхатгирии охирини соли 2016 шумораи аҳолии ноҳияи деҳот дар 6924 хонавода 24268 нафар буд. Калонтарин деҳа аз 56 деҳаи он Ҳасан Ланги-е Бала буд, ки 1943 нафарро ташкил медод. 

Пас аз барӯйхатгирии аҳолӣ дар ташкили ноҳияи Шомил, ки ба ду ноҳияи деҳот тақсим шуда буд, ноҳияи деҳот аз ноҳия ҷудо карда шуд.[3]

Иқтибосҳо
---------

1. ↑  Census of the Islamic Republic of Iran, 1395 (2016)(форсӣ) (Excel). *AMAR*.  The Statistical Center of Iran. 19 Декабри 2022 санҷида шуд. Баргирифта аз сарчашмаи аввал 5 май 2022.
**Маҷди Ҳамгар** (форсӣ: مجد همگر‎; 1210, Шероз — 1287) — шоири ғазалсарои форс-тоҷик, муосир бо Саъдии Шерозӣ.

Зиндагинома
-----------

Хоҷа Маҷдуддин Ҳуббуллоҳ бинни Аҳмад бини Юсуф Ҳамгар машҳур ба ибни Ҳумгари Шерозӣ ва Маҷди Ҳумгари Шерозӣ (607—686 қамарӣ) аз шоирони карни ҳафтуми ҳиҷрӣ аст. Девони мансуб ба Маҷди Ҳумгар дар ҳудуди се ҳазор байт дар қолабҳои қасида , ғазал,қитъа, рубоӣ ва маснавӣ дорад. Девони ӯ чоп шудаву ҳовии матолиби арзишманде дар боби масоили адабӣ ва иҷтимоии қарни ҳафтуми ҳиҷрӣ аст. Маҷд дар насри форсӣ низ тавоно буд. Чунончи Бадри Ҷочармӣ ӯро муншии калом номид. Вай дар нимаҳои соли 607 дар Язд зода шу два дар назди Абдуллоҳ Хушайбӣ шеър ва иншову хушнависӣ омухт. Пас аз он аз Язд ба Шероз рафт ва ба хидмат подшоҳони Салғарӣ расид.
Дар форс Ибни Ҳумгар Абубакр бинни Саъд ва Саъд бинни Абубакр ва Муҳаммад бинн Саъдро мадҳ кард ва дар назди ин подшохон рутбаи маликушшуъароӣ ёфт. Атобак Абубакр ӯро ба зиндон андохт ва пас аз муддате асорат ба шафоат Фахруддин Абубакр вазри Атобак раҳоӣ ёфт. Пас аз ҳамлаи қавми муғул ва тотор Маҷди Ҳумгар ба Исфаҳон рафт ва дар соли 686 дар Исфаҳон вафот кард.().

Намунаи осор
------------

Дарди ту зи дил ба доғи ҳиҷрон наравад,
Нақши ту зи пеши чашм осон наравад.
То дил бошад меҳри ту дар дил бошад,
То ҷон наравад меҳри ту аз ҷон наравад.
Аз соддагиву салимиву мискинӣ
В-аз саркашиву такаббуру худбинӣ.
Бар оташ агар нишониям бншинам,
Бар дида агар нишонамат наншинӣ.

Эзоҳ
----

1. 1 2  Record #73765606 // VIAF(бис.) — [Dublin, Ohio]: OCLC, 2003.

Адабиёт
-------

* Бойгонӣ шудааст 16 апрели 2018  сол.
Аноди лампаи электронӣ
**Ано́д** (юн.-қад. ἄνοδος — ҳаракат ба боло) — қутби мусбати манбаи ҷараён (шиддат) ё электроди асбоб (масалан, элементи галванӣ, асбоби электрикии вакуумӣ, зарфи электролитӣ), ки бо ин қутб пайваст карда шудааст; чун қабулкунандаи электрон ва дигар ҳомилони заряди манфӣ хидмат мекунад.

Ҳангоми разряди газӣ дар ҷараёни доимӣ, наздикии анод дар қабати борик (қабати дебаевӣ) афтиши калони шиддат ба вуҷуд меояд. Дар натиҷа электронҳои плазмавӣ то энергияе, ки бо фарқи потенсиалҳои байни электродҳо муайян карда мешавад, ба шитоб соҳиб мешаванд. Дар найчаҳои рентгенӣ анод вазифаи нишонро иҷро мекунад ва ҳангоми бо электронҳо бомбаборон кардани он афканишоти рентгенӣ ба вуҷуд меояд. Дар асбобҳои электронии шуоӣ анод ба таркиби системаи электронии оптикӣ дохил шуда, барои ба вуҷуд овардани шакли зарурии майдони электрикие, ки ҷараёни додашуда ва шакли зарурии дастаи электронҳоро таъмин месозад, хидмат мекунад.

Сарчашма
--------

* Анод // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2023, ҷ. 1). — ISBN 978-99947-33-45-3.
**Фахруддин Муставфӣ Авҳади Сабзворӣ** (1384, Сабзвор — 1463, ҳамон ҷо) — шоир ва матншиноси форс-тоҷик.

Зиндагинома
-----------

Дар зодгоҳаш таҳсил карда, чун донандаи илмҳои тиб, иншо, таърих, сарфу наҳв, риёзиёт ва ғайра шуҳрат ёфта буд. Дар сарчашмаҳои адабӣ Авҳад чун шоири соҳибдевон ёд шудааст. Қасидаҳо, ғазалиёт ва қитъаҳои ӯ дар байни аҳли адаб шуҳрат доштанд. Алишери Навоӣ аз суҳбати Авҳад файз бардоштааст. Авҳад бо Амир Шоҳии Сабзворӣ робитаи дӯстӣ дошта, худро шогирди ӯ медонистааст. Авҳад дар китобхонаи шахсии худ зиёда аз 1 ҳазор ҷилд китобҳоро ба забонҳои форсии тоҷикӣ ва арабӣ гирд оварда буд. Ин китобҳоро бо нусхаҳои аслу муътабар муқобала карда, бо хати худаш ба онҳо ислоҳ даровардааст. Ашъори боқимондаи Авҳад гувоҳи табъи баланди шоирии ӯянд:

Эй зи бӯстони ҷамолат чашму ҷонро зебу зайн,
Гашта бар наргис ҳаводории чашмат фарзи айн.

Эзоҳ
----

Сарчашма
--------

* Авҳад Фахруддин Муставфӣ // А — Асос. — Д. : СИЭМТ, 2011. — (Энсиклопедияи Миллии Тоҷик : [тахм. 25 ҷ.] /  сармуҳаррир А. Қурбонов ; 2011—2023, ҷ. 1). — ISBN 978-99947-33-45-3.
**Камолуддини Козирунӣ** (1210, Шероз — 1290, ҳамон ҷо) — мусиқидон, донишманд, шоир, хаттот ва нависандаи форс-тоҷик ва шореҳи барҷастаи осори мусиқӣ.

Зиндагинома
-----------

Адабиёт, мусиқӣ ва илмҳои дақиқро дар зодгоҳаш омӯхта, дар мусиқии назарӣ бештар даст дошт. Муддате бо Насируддини Тӯсӣ (1201—1273) дар масоили шеър, ба асосҳои назарии мусиқӣ суҳбатҳо наму-да, дар иртибот бахши мусиқии «Дурату-т-тоҷ…» (дар илми мусиқӣ) нуктаҳои ҷолиб баён намуда-аст. Дониши назариявии Камолуддини Козирунӣ дар ҷараёни ниго-риши тафсир ба осори Абӯнасри Форобӣ (873—950) «Китоб-ал-мусиқӣ-ал-кабир» Сафиуддини Урмавӣ (1220-24-1292) «Рисолата-ш-Шарафия» бештар назаррас аст. Зимни ин ӯ назарияи фаҳмиши фалакии пифагориёнро интиқод намуда, барои далел осори Форобӣ, Ибни Сино ва дигаронро намунаи барҷастаи таҳқиқу баррасии тар-киботи илмию амалии мусиқӣ шуморидааст. Дар бахшҳои мусиқии донишномаҳои ас. 13-14, рисо-лаҳои мусиқии ас. 14-15 нигошташуда, назари таҳлилӣ, хулосаҳои бадеию зебоишиносии Камолуддини Козирунӣ чун натиҷагирии амиқ ёдрас шудаанд. Камолуддини Козирунӣ инчунин дар таҳриру тавзеҳи «Равзату-л-ҳукамо», «Тӯҳфату-л-Сайидия»-и Қутбуддини Шерозӣ саҳ-ми хоса гузоштааст.

Эзоҳ
----

Адабиёт
-------

* Донишномаи Шашмақом./Зери таҳрири Олимов К. Абдувалиев А. Азизӣ Ф. Раҷабов А. Ҳакимов Н. — Душанбе, 2009. — С. 94 ISBN 978-99947-49-13-3
**Носири Шерозӣ** (**Hoсируддини Бачаӣ**; ? — қарни ХIII) — шоири ғазалсаро ва донишманди форс-тоҷик, муосиру ҳамдами Саъдии Шерозӣ ва Ҳумоми Табрезӣ.

Зиндагинома
-----------

Носири Шерозӣ дар ноҳияи Бача, байни Форс ва Исфаҳон таваллуд ёфтааст, вале бештар дар Шероз зиндагӣ мекардааст.

Носири Шерозӣ ҳамчун шоири ғазалсаро шӯҳрат дошта, ғазали ошидонаро ба ниҳояти хубӣ месурудааст. Ӯ ин навъ ғаза­ли лирётро дар сабки иронию хуросонӣ эҷод мекардааст. Вале аз ғазалиёташ намунаҳои каме боқи мондааст.

Эзоҳ
----

Адабиёт
-------

* Носири Шерозӣ // Лениннома — Муҳит. — Д. : СИЭСТ, 1983. — (Энциклопедияи Советии Тоҷик : [дар 8 ҷ.] /  сармуҳаррир А. С. Сайфуллоев ; 1978—1988, ҷ. 4).
**Ғамгин Мир Абдулмаҷидхони Ҳиравӣ** (? — қарни XIII) — шоир, нависанда ва мутасаввифи форс-тоҷик.

Зиндагинома
-----------

Маълумоти ибтидоиро дар зодгоҳаш — Ҳирот гирифтааст. То лаҳзаҳои охири ҳаёташ толибилм буд. Ашъораш тасаввуфӣ ва ошиқона мебошад. Соҳибдевон аст.

Ин ғазал аз ӯст:

> Мард бояд, ки кунад саъй ба ғамхори дил,  
> 
> То шавад мушкилаш осон ба мададгории дил.  
> 
> Бигзарад аз сипари чархи нуҳум тири дуо,  
> 
> Гар қадаш ҳамчу камон хам шавад аз зории дил.  
> 
> Махзани сирфи дуо дар бадани банда дил аст,  
> 
> Посбоне шавад он ганҷ зи бедории дил.  
> 
> Аз карам шод намо ин дили Ғамгин, ё Раб,  
> 
> То ба сомон расадам кор зи сардории дил.
> 
>

Эзоҳ
----

Адабиёт
-------

* Ғамгин / С. Ализода // Ғ — Дироя. — Д. : СИЭМТ, 2016. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2023, ҷ. 5). — ISBN 978-99947-33-67-5.
**Аҳмади Хуҷандӣ** أحمد خجندی (соли таваллуд ва вафот номаълум) — шоири тоҷик (асри 17).

Зиндагинома
-----------

Дар Хуҷанд ба дунё омада, ба камол расид. Ба сабаби нодорию тангдастӣ озими Ҳиндустон шуд. Аз ашъори боқимондааш (девони ашъораш дар Осорхонаи миллии шаҳри Деҳлӣ маҳфуз аст) бармеояд, ки Аҳмади Хуҷандӣ шоири тавоно, дорои истеъдоди фитрӣ ва дониши фаровон будааст. Абёти зерин аз ӯст:

Дар гулистони сухан ҳар кас, ки шуд гулчини мо,
Мезанад гул бар сар аз ҳар мисраи рангини мо.
\*\*\*
Қатраҳои ашки Аҳмад дар гиреҳ дорад гуҳар,
Мекунад таъмир сад вайронаро селоби мо.
\*\*\*
Аз санги ҷафо шишаи дил гарчи шарар дошт,
Ҳар пораи ӯ соғари хуршед ба бар дошт.

Эзоҳ
----

Адабиёт
-------

* Аҳмади Хуҷандӣ // Асос — Боз. — Д. : СИЭМТ, 2013. — (Энсиклопедияи Миллии Тоҷик : [тахм. 25 ҷ.] /  сармуҳаррир Н. Амиршоҳӣ ; 2011—2023, ҷ. 2). — ISBN 978-99947-33-52-4.

* Мухторов А. Дурдонаҳои маданияти Тоҷикистон дар ганҷинаҳои Ҳиндустон. Д. 1984.
**Савдои маржиналӣ** — гузаронидани амалиётҳои спекулятивии савдоӣ бо истифода аз маблағ ва/ё ки молҳои ба савдогар ҳамчун қарз таҳти гарави маблағи маслиҳатгардида — маржа додашуда. Аз қарзи оддӣ қарзи маржиналӣ бо он фарқ дорад, ки маблағи гирифташавандаи маблағ одатан аз андозаи гарав (маржа) якчанд маротиба бештар аст.

Масалан, барои ҳуқуқи бастани шартнома ба харидан ё ки фурӯхтани 100 ҳазор евро бар ивази долларҳои ИМА, брокер одатан ҳамчун гарав на бештар аз 1 ҳазор доллар мепурсад.

Савдои маржиналӣ ба савдогар зиёд кардани ҳаҷмҳои амалиётҳо бо худи ҳамон сармоя имкон медиҳад.

Савдогаронеро, ки ба зиёдшавии қурб бозӣ мекунанд, «барзаговҳо» меноманд, ба пастшавии қурб бозикунандагон, яъне дорои таҷрибаи фурӯш бе рӯйпӯшкуниро, «хирсҳо» меноманд.

Хатарҳо
-------

Истифодаи васеъи савдои маржиналӣ миқдор ва маблағи созишномаҳоро дар бозор бештар мекунад. Ин ба рушди суръати тағйирёбии натиҷаи амалиёти савдоӣ, ба рушди хатарҳо оварда мерасонад. Зиёдшавии ҳаҷмҳои созишномаҳо ба табиати бозор таъсир мекунад. Шумораи калони созишномаҳои бетартиби хурд ликвиднокии бозорро бештар намуда, онро устувор мекунад. Аз ҷониби дигар, агар созишномаҳо ба як тараф нигаронида ба амал оянд, ин лаппиши нархиро хеле зиёд карда метавонад.

Истифодабарии китфи қарзӣ ҳам ба бойшавии хеле зуд, ҳам ба гумкунии зуди сармоя оварда расонида метавонад. Мутобиқи омор, 76 % суратҳисобҳои сармоягузорони хусусӣ маблағро ҳангоми савдо бо ёрии китфи қарзӣ гум мекунанд. Барои ҳамин, барои ёфтани бузургии оптималии китфи қарзии истифодашаванда диққатро ба волатилияти миёнаи қурбҳои асбоби савдошаванда ҷалб кардан лозим аст. Волатилнокӣ чанд қадар баланд бошад, ҳамон қадар эҳтимоли он баланд аст, ки истифодабарии китфи калони қарзӣ ба гумкуниҳои ҷиддӣ ҳатто аз лаппишҳои тасодуфии бозорӣ оварда расонида метавонад.

Эзоҳ
----

1. ↑  Margin Definition. *investopedia.com*. 11 ноябри 2021 санҷида шуд.
2. ↑  How a margin loan works. *westpac.com.au*. 11 ноябри 2021 санҷида шуд. Баргирифта аз сарчашмаи аввал 11 ноябри 2021.
3. ↑  Too embarrassed to ask: what are "bulls" and "bears"?. *moneyweek.com*. 11 ноябри 2021 санҷида шуд.
4. ↑  The Impact of Margin Trading on Volatility of Stock Market: Evidence from SSE 50 Index. *scirp.org*. 11 ноябри 2021 санҷида шуд.
5. ↑  Is Trading 212 a Scam?. *comparebrokers.co*. 11 ноябри 2021 санҷида шуд.
6. ↑  The dynamics of the leverage cycle. *sciencedirect.com*. 11 ноябри 2021 санҷида шуд.
**Муҳаммад ибни Ҳамад ал-Муайқилӣ** (ар. ماهر بن حمد بن معيقل المعيقلي البلوي‎; 7 январи 1969, Мадина) — қории Қуръон, имоми Масҷидулҳаром ва мударриси Ҷомеъаи Уммулқурои шаҳри Макка.

Зиндагинома
-----------

Шайх Моҳир ибни Ҳамад ал-Муайқилӣ дар таърихи 18 шаволи 1388 ҳиҷрии қамарӣ мутобиқ 7 январи 1967 мелодӣ дар рустои Суиқа аз тавобеъи шаҳри Мадина дар Арабистони Саудӣ чашм ба дунё гушӯд. Дар кӯдакӣ ҳофизи Қуръон шуд. Таҳсилоти муқаддамотиро дар Мадина, дар риштаи риёзӣ оғоз кард ва баъд аз он озими Макка шуд ва ба таҳсили улум исломӣ дар мадрасаи «Аамир Абдулмаҷид» пардохт. Вай таҳсилоти олияро дар Ҷомеъаи Уммулқуро (бузургтарин донишгоҳи улуми исломӣ дар шаҳри Макка) пай гирифт; Ибтидо дар соли 1425 ҳ. қ. мадраки коршиносиро гирифт ва дар риштаи фиқҳ (бо гароиши мазҳаби Имом Аҳмад ибни Ҳанбал) тавфиқ ёфт ва сипас ба дараҷаи дуктурӣ дар риштаи тафсири Қуръон аз ҳамон донишгоҳ ноил омад. Вай ҳамакунун ба унвони мударрис дар Ҷомеъаи Уммулқуро машғул ба фаъолият аст.

Имомати ҷамоъат
---------------

Шайх Моҳир ибтидо ба муддати 5 сол имом ва хатиби масҷиди Ҷомеъу-л-Саъдӣ дар ҳаволии Макка буд, то ин ки дар моҳи рамазони соли 1426 ҳ. қ. ба имомати намози таровеҳ дар Масҷиду-н-набӣ мансуб шуд. Вай ҳамчунин аз сол 1429 ҳ. қ. то кунун имоми ҳарами маккӣ ва аз аъиммаи аслии намози ҷамоот дар Масҷидулҳром аст.

Тартили Қуръон
--------------

Шайх Моҳир яке аз хушсадотарин қориён Қуръон ва дорои лаҳне маҳзун ва дилнишин аст. Дар аснои тиловат ё дар намозҳо, ларзиши садо ва сукути ӯ аз таассури шадиди вай ҳикоят мекунад ва ҳамчунин инсонро ба ёд барзах ва қиёмат меандозд ва ҳамчунин аромиши хоссе низ дорад. Ӯ Қуръонро ба ривояти Ҳафс аз Осим ва ба равиши тартил мехонад.

Эзоҳ
----

Сарчашма
--------

* Зиндагиномаи Шайх Моҳир Муъайқилӣ(форсӣ). *Askquran*.  Конуни гуфтугӯи қуръонӣ. 15 апрели 2021 санҷида шуд. Баргирифта аз сарчашмаи аввал 15 апрели 2021.

Пайвандҳо
---------

* maheralmuaiqly.com — вебгоҳи расмии Шайх Моҳир Муъайқилӣ
* Мусҳафи комил бо савти Шайх Моҳир (ба ривояти Ҳафс аз Осим)(тоҷ.). *MP3 Quran*. 15 апрели 2021 санҷида шуд.

|  |  |
| --- | --- |
| ⚙️  Гузариш ба унсури Викидода  Вебгоҳҳои мавзӯъӣ | 
* MusicBrainz

 |
| Дар феҳристҳои китобшинохтӣ | 
* BNF: 16091246z
* VIAF: 90763292
* WorldCat VIAF: 90763292

 |
**Соли **Хатои ибора: Аломати нуқтагузории шинохтанашуда "п"** ()** дар **Хатои ибора: Аломати нуқтагузории шинохтанашуда "п"**. Ин 29 п.м. соли даврони ҳозир, **Хатои ибора: Амалгари ғайримунтазири <** **Хатои ибора: Амалгари ғайримунтазири <** **Хатои ибора: Амалгари ғайримунтазири <** соли **Хатои ибора: Амалгари ғайримунтазири <** **Хатои ибора: Амалгари ғайримунтазири <**, **Хатои ибора: Аломати нуқтагузории шинохтанашуда "п"** соли [[даҳаи **Хатои ибора: Аломати нуқтагузории шинохтанашуда "п"** (мелодӣ)|даҳаи **Хатои ибора: Аломати нуқтагузории шинохтанашуда "п"**-ум]].

Рӯйдодҳо
--------

Зодрӯзҳо
--------

Даргузаштҳо
-----------

Эзоҳ
----